Küsteschëff
E Küsteschëff, op Franséisch e Caboteur, op Englesch e "Feeder", ass e Schëff, dat am noe Beräich vun der Küst zirkuléiert, an, wéi et heescht, Cabotage mécht.
D'Wuert Cabotage steet fir eng gewëss Zort vu Schëffsverbindungen, vu Verbindunge vun engem Miereshafen an en aneren, ouni de Beräich vun der Küst ze verloossen. Et gëtt dobäi eng Differenz tëscht nationalem (Häfen am selwechte Land) an internationalem Cabotage gemaach. Schëffer, déi Cabotage maachen, sinn eegens dofir gebaut an erfëllen net déi selwecht Uspréch wéi Schëffer, déi um oppene Mier zirkuléieren. D'Feedere sinn do fir Fracht vu groussen Häfen a méi klenger ze transportéieren oder vu klengen zeréck a grousser, fir dann an d'Ausland verschéckt ze ginn.

De Begrëff Cabotage gëtt et och, am selwechte Sënn, am Loft- a Stroosseverkéier.

Kuckt och 
 Schëff
 Pavillon maritime
 Lëtzebuerger Pavillon maritime

Um Spaweck 
 Fräien Dengschtleeschtungsverkéier an den EU-Memberstaaten (Kabotage an der Mierschëfffart )

Schëffer

en:Cabotage
fr:Cabotage